10. ΝΟΜΟΘΕΤ. ΔΙΑΤΑΓΜΑ υπ’ αριθ. 4108 της 14/23 Σεπτ. 1960 (ΦΕΚ Α΄ 150) Περί παρατάσεως της λειτουργίας της Νομισματικής Επιτροπής. Άρθρον μόνον.-1.Η λειτουργία της Νομισματικής Επιτροπής παρατείνεται, αφ’ ης έληξε, μέχρι της εκδόσεως υπό του Υπουργικού Συμβουλίου Πράξεως περί διακοπής της λειτουργίας αυτής, δημοσιευομένης εις την Εφημερίδα της Κυβερνήσεως. 2.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Δια της παρ. 1 του άρθρ. 4 Νόμ. 128/1975 (τόμ. 12 σελ. 124,05) ωρίσθη ότι η υφισταμένη Νομισματική Επιτροπή θεωρείται ως συνέχεια της δια του Α.Ν. 1015/1946 (ανωτ. αριθ. 2) συσταθείσης Νομισματικής Επιτροπής, εφαρμοζομένων επί ταύτης πασών των διατάξεων, αι οποίαι παρέχουν εις την Νομισματικήν Επιτροπήν ειδικωτέρας αρμοδιότητας ή συναρτούν προς την λειτουργίαν της Νομισματικής Επιτροπής την επέλευσιν ωρισμένων εννόμων συνεπειών. 